Lindberg Hop

«Lindberg Hop» (eller «Overseas Stomp») er en amerikansk sang som ble skrevet av Will Shade (musikk) og Jab Jones (tekst) og utgitt i 1928 med Shades gruppe Memphis Jug Band. De spilte den inn 11. september samme år.Wirz –  Medium: Memphis Jug Band. Sangen har også blitt kalt «Overseas Stomp» og gitt ut med den tittelen av Grateful DeadDead Disc –  Medium: «Lindberg Hop» – Grateful Dead og Jim Kweskin & The Jug Band i 1963 på albumet Unblushing Brassiness.Wirz –  Medium: Unblushing Brassiness – Jim Kwesking & The Jug Band (1963)

 «Danse vals med deg» med Øystein Sunde 

Øystein Sunde ga ut en norsk coverversjon med tittelen «Danse vals med deg» i september 1971 på Sundes musikkalbum Det året det var så bratt. Sangen ble også utgitt høsten 1975 på Sundes svenske album Hurtbuller i hvit saus (med tittelen «Danse vals») uten forandring på verken komp eller vokal. Sunde skrev selv den norske teksten, hvor jeg-personen er en mann som er gått lei av kjæresten sin. Sunde synger på en slapp måte som skaper en komisk effekt. Uttrykk som «sugar baby» og «chiquita banana» (i originalen: «piece of banana») som Sunde synger, stammer fra originalteksten.Dead.net – Medium: «Overseas Stomp» (teksten) Noter og tekst til «Danse vals med deg» ble publisert i bøkene Viser uten slips (1972)Sunde, Øystein (1972) Viser uten slips. Gyldendal Norsk Forlag; Oslo. ISBN 82-05-05301-4 s. 18/19 og Kjekkere å ha–2 (1992)Sunde, Øystein (1992). Kjekkere å ha–2. Ex Libris Forlag AS: Oslo. ISBN 82-7384-292-4 s. 90/91

På denne innspillingen deltok:Det året det var så bratt – informasjon på omslaget

Øystein Sunde: vokal, akustisk gitar, sveive gitar
Wiggo Elisenberg: munnspill
Asle Lisland: krukke
Fredrik Wibe: vaskebaljebass
Espen Rud: perkusjon (vaskebrett)

Sunde fremførte deler av «Danse vals med deg» i programmet Flimra (sendt 7. mai 1971); et program hvor hans gruppe Christiania Fusel & Blaagress var i fokus. Teksten var forskjellig i forhold til studio-versjonen på sporadiske steder.NRK TV – Flimra fra 7. mai 1971''VG – 7. mai 1971 side 35

 Referanser 

Kategori:Sanger fra USA
Kategori:Sanger fra 1928